**LĒMUMS**

Liepājā

|  |  |
| --- | --- |
| 2024. gada 19. decembrī | Nr.472/12  (prot. Nr.12, 6.§) |

Par projektu “Visaptverošu energoefektivitātes

pasākumu īstenošana publiskām ēkām

(Implementation of comprehensive energy

efficiency measures for public buildings)”

Pamatojoties uz Pašvaldību likuma 4. panta pirmās daļas 22. punktu un 10. panta pirmās daļas pirmo teikumu, LIFE programmas atvērto Eiropas Pilsētu finansēšanas mehānisma iniciatīvu *“European City Facility” (EUCF)* un Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu Nr.JPr\_260 “Visaptverošu energoefektivitātes pasākumu īstenošana publiskām ēkām (Implementation of comprehensive energy efficiency measures for public buildings)”, izskatot Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj**:

1. Atbalstīt Liepājas Centrālās administrācijas dalību projektā “Visaptverošu energoefektivitātes pasākumu īstenošana publiskām ēkām (Implementation of comprehensive energy efficiency measures for public buildings)”, turpmāk – Projekts, LIFE programmas Eiropas Pilsētu finansēšanas mehānisma iniciatīvas atvērtajā “*European City Facility” (EUCF)* 7. kārtas pieteikumu uzsaukumā.

2. Apstiprināt Projekta kopējās attiecināmās izmaksas 60 000,00 EUR (sešdesmit tūkstoši *euro* un 00 centi), no kurām LIFE programmas Eiropas Pilsētu finansēšanas mehānisma iniciatīvas EUCF finansējums (100%) – 60 000,00 EUR.

3. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai (35%) 21 000,00 EUR apmērā.

4. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

5. Noteikt, ka Projekta īstenošanai nepieciešamais Liepājas valstspilsētas pašvaldības priekšfinansējums var tikt precizēts pēc lēmuma par projekta finansējuma piešķiršanu apstiprināšanas.

6. Pilnvarot Liepājas valstspilsētas pašvaldības izpilddirektoru kā Liepājas Centrālās administrācijas vadītāju pašvaldības vārdā parakstīt visu ar Projektu saistīto dokumentāciju, t.sk. Projekta īstenošanas līgumu ar vadošo iestādi, atskaites u.c. dokumentāciju.

7. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Liepājas Nekustamā īpašuma pārvaldei | |